بالكتاب الاعظم فلتسعدي يا نفس ولتتنعمين سيري الى المولى الكريم الاكرمين. في نور ايات الكتاب الاقومي. يا نستنون بالكتاب السلام عليكم ورحمة الله وبركاته. اخواني واخواتي في الله لا زلنا مع اعظم صاحب في الوجود. مع كتاب الله مع كلام الله مع الكتاب اللي
يرفعك للمجد دنيا واخرة. ما هو اول كلمة في القرآن اقرأ. الكلمة دي هتسمعيها على باب الجنة تاني بازن الله. بس هيضاف لها كلمة اقرأ وارتقي يعني القرآن سر الارتقاء للفردوس الاعلى في الاخرة. الارتقاء لاعلى درجات نعيم القبر في القبر. الارتقاء والنهضة في الدنيا. الارتقاء
الايمان في القبر لارتقاء العزيمة جوة القلب. الارتقاء الارادة الطاهرة جوة النفس. القرآن هو سر الارتقاء. اقرأ وارتقي كل ما هنمسك المصحف كل ما هنرتقي وكل ما هنفتح المصحف كل ما ربنا هيفتح علينا. فتوحاته في الدين والدنيا بازن الله. يلا مع تدبر الجزء الاربعتاشر يا شباب
يلا مع اول شعار وعلى الله قصد السبيل. كتير من اهل الباطل نفسهم يجففوا منابع الدين. نفسهم ما يبقاش فيه فرص للدين اصلا ولا للتدين قدام اللي عايز يتدين ويوصل لربنا. ربنا في تلات ايات في القرآن وعد ان عمر ما نابع الدين ما هتتجفف. وعد ان
هيفضل في الدين حق وهدى للي عايز يوصل لربنا. وعد انه هيساعد اللي عايز يوصل لربنا. تلات ايات دي واحدة منهم الاية الاولانية وعلى الله شوفوا ربنا سبحانه وتعالى بيقول ايه وعلى الله قصد السبيل. الاية التانية قال هذا صراط اللي هو طريق
الهدى علي مستقيم مش هزا الصراط مستقيم علي اي ان الله اوجب على نفسه ان يبين الصراط. وان يساعد من سيسلك الى الله سبحانه وتعالى الاية التالتة ان علينا للهدى. ان التلاتة فيهم على ان علينا لا الهدى ههديكم وهاخد
ايدين اللي عايز يوصل لي وهاساعدكم وهابين لكم الطريق بس هو انت عايزة هو انت فعلا عايز هو انت فعلا جواك الرغبة هي دي القصة لو انت عايز توصل ان ربنا زي سلمان الفارسي وسط الكفر كله ربنا وصله للنبي عليه الصلاة والسلام. ولكن القضية انت صادق ولا لأ. الشعار التاني اين شركاء
يا الذين كنتم تشاقون فيهم. عارفين يا جماعة اللي بيشقى عشان الحاجة تشاقون المفسرين قالوا اي تحاربون من اجلهم. عشت جاء كله عشت المشقة كلها عشانهم عشان الباطل. دعاة الباطل تعبوا اوي
عشان الباطل. ربنا بيقول على اللي بينفقوا في سبيل الباطل. يقول اهلكت مالا نبدا. يعني رزم على رزم صرفتها عشان افتن الناس عن ربنا ربنا بيوصفهم بيقول عاملة ناصبة. يعني عملوا في دعوة الباطل ونصبوا يعني عاشوا اشغال شقة مؤبدة. عشان ينصروا الباطل وفي الاخر
اصلى نارا حامية لان هو اصلا كان بينصر الباطل مش بينصر ربنا. عايزين نغير من اهل الباطل شوية يا جماعة. عايزين نشوف اهل الباطل بيبزلوا ايه عشان الباطل وما يبقوش هم اكثر علو همة في نصرة الباطل. من علوتنا في الدعوة الى الله ونصرة الحق. الشعار التالت وله الدين واصبا. ياه
الكلمة دي جبارة. الكلمة دي شملت معنى التدين. ناس كتير بتقول يعني ايه تدين بقى ؟ يعني ايه التزام؟ يعني واصبها. وله الدين التدين الصادق الحقيقي واصبا لي معنيين. المعنيين بيفهمونا يعني ايه تدين يا جماعة. الوصب المعنى الاول هو الدوام والاستمرار
والمواظبة قال له يبقى له الدين واظبة يعني مستمر. يعني ما ينفعش تصلي على سطر وتسيب سطر. ما ينفعش انك انت تبقى حياتك الفلاشات. شوية نور وشوية ضلمة. شوية مقبل وشوية معرض. كلمة السر استمر. وصبا دائمة. مواظبة. يبقى
اول معنى للتدين انك تبقى راجل يبقى عندك اوراد في العبادة. يبقى الدين بالنسبة لك التزام. التزامات ان الزمكما يعني ايه ملتزم؟ يعني ملزم نفسه عبادات وحاجات هو مستمر عليها. طب المعنى التاني الواصبة الوصب يا جماعة هو التعب. يقول لك الوصب التعب يعني المجاهدة. ما فيش دين من غير مجاهدة
مش هتوصلي لحاجة من غير مجادل مش هتحفظ قرآن من غير مجادلة. مش هتقدر تواظب على الصلاة من غير مجاهدة. لازم تتعب عشان توصل لربنا ولازم توطن نفسك ان الفتح على قدر
مجاهدة الشعار اللي بعد كده يخرج من بطونها شراب مختلف الوانه فيه شفاء للناس. ده النحل هو ربنا سمى السورة سورة النحل النحل ده كائن بيمثل الدعاء الى الله. ازاي؟ ما هو ربنا بيقول كلي من كل الثمرات الداعية بيأكل من كل ثمار القرآن والسنة والعلوم الشرعية
بيحصل فاسلكي سبل ربك ذللا يخرج من بطونها بل انبتس هي الشرع والقرآن والسنة الاوت بوتس هتبقى ايه الداعية هيخرج ايه؟ هيخرج كلام فيه شفاء للناس. هيخرج معاني هتشفي القلوب والنفوس. اكتر ناس
عندها حل لمشاكل البشرية هم الدعاة الى الله. المرتبطين بالقرآن والسنة. اكتر ناس عندهم حلول لشفاء الصدور. وشفاء الامراض النفسية اللي صحة المجتمعات هم الدعاة اكتر ناس عندهم حل لمشاكل الحياة. على مستوى على جميع المستويات هم الناس اللي موصولين بالقرآن والسنة يبقى دي مهمة
ايها الداعية النحلة بتلف على الف زهرة عشان تجيب معلقة عسل صغيرة. النحلة بتلف اربعين الف كيلو متر يعني حوالين الكرة الارضية عشان جيبوا كيلو عسل وظيفتك انك تتعب تتعب تلف على الف اية عشان تطلع في الاخر بمعلقة عسل بدرس بمقطع بكلمة
تشفي بها بازن الله سبحانه وتعالى الناس وتنور بها حياة الناس. الشعار اللي بعد كده ابكم لا يقدر على شيء. ابكم ما بيتكلمش عن ربنا هو مش معناه ما بيتكلمش هو بيتكلم. بيتكلم ما شاء الله ليل نهار ولكن ابكم في الدين. ما بيتكلمش عن ربنا فكانت النتيجة لا يقدر على شيء. الدعوة
الله هي اللي هتملاكي بالعزيمة. عايز يبقى عندك عزيمة جبارة على قيام الليل اتكلم عن قيام الليل. ادعوا لقيام الليل. ما ابقاش منافق لأ ما انتاش منافق. عايز يبقى عندك
على ترك معاصي السر اتكلم عن ترك معاصي السر. اللي انت عايز يبقى عندك عزيمة عليه ادع الى الله في هذا الامر وربنا يديك العزيمة. جينا لاهم حتة في الحلقة
النهاردة جينا لاهم حتة حتة وقد جعلتم الله عليكم كفيلا الشعار الجبار دهو. واوفوا بعهد الله اذا عاهدتم. مش العهد اللي بينك وبين ربنا. العهد اللي بينك وبين الناس. يا متدينين ربنا بيكلم المتدينين. ربنا بيكلم الدعاة. ربنا بيقول
اوعوا تهدوا بفساد اخلاقكم. صلاح اقوالكم. اوعوا تخلوا المجتمع كله يموت فيكم بسبب خطوبكم الجميلة. ودروسكم المبهرة ومعانيكم في خطب الجمعة المزلزلة تنزل يا حبيبي من على المنبر او اللي بيحضر لك بقى الملتحي ولا المنقبة ينزل تنزل
من على المنبر يروح يتفق مع الناس على شغلانة لانه مسلا شغال في حرفة معينة يضحك على الناس وياكل فلوس الناس تكرهك وتكرهه وتكره كل اللي بيصلي في المسجد اللي هو بيصلي فيه. اوعى ولا تنقض الايمان بعد توكيدها. اوعى لو اديت للناس كلمة ترجع في كلمتك. كلمتك سيف. انت
زاد يا متدين كلمتك سيف. لان فساد اخلاقك. الناس مش هتقول فلان اخلاقه وحشة. ده ده لو واحد عادي. انت الناس هتقول المتدينين دول نصابين. عشان كده ربنا بيقول في الاخر
الشعار بتاعنا وقد جعلتم الله عليكم كفيلا. الشوكاني بيقول اي ضامنا كافلا اي ضامنا. كافلا اي ضامنا. يعني ايه ضامنا؟ يعني انا لما باجي استلف من واحد حاجة بيقول لي مين كفيلك؟ مين اللي هيردني لو انت ما عرفتش ترد؟
ربنا بيقول لك انا كفيلك يعني ايه ؟ يعني انت فساد اخلاقك اللي هيحاسب عليه الدين. يعني انت بتفسد وبتخدع الناس وما انتش امين في شغلك وخايب في مهنتك وكلامك كله للناس كلام ما فيش اتفاقيات في كلامك وفي الاخر اللي بيحاسب على فساد اخلاقك هو تشوه
الدين في المجتمع انت شوهت صورة الدين. فاتق الله الشعار اللي بعد كده انا الحتة دي هاخد منك كزا شعار يا جماعة ان شاء الله. ولا تكونوا كالتي نقضت قد غزلها من بعد قوة انكافا. هي المجنونة دي اللي عملت بلوفر وفي الاخر شدت الخيط ورجعته خيط تاني. اه
متدين اللي بيقعد يكلم الناس في الدين. فبيبني الدين في حياة الناس باقواله. وبعد كده بسلوكياته يهدم الدين فاياكم ان تهدموا بفساد اعمالكم حسن اقوالكم. اوعى ليه يا رب بقى
كيف ان تتخذون ايمانكم دخلا بينكم؟ يعني ايه تتخذون ايمانكم؟ دخل دخل ده. انا عايز ادخل للناس بحاجة. طب انا عايز الناس تيجي لي. انا عايز الناس تشتري مني. اه اقوم مربي دقني بقى
او اقوم عامل نفسي متدين بقى. او اقوم ماسك سبحة بقى انا مش متدين عشان الدين. انا متدين عشان دخلا عشان اوصل لاهدافي. عشان ادخل في اماكن انا مش ادخلها غير لو الناس اعتقدت ان انا راجل متدين ولا تتخذوا ايمانكم. اوعوا دينكم يبقى هو هو الحاجة اللي بتركبوها عشان توصلوا لهدفك
الدنيوية. اوعوا تبقوا بتوع دنيا. بس شكلكم من برة بتوع دين. خلي اخلاقك اخلاق دين. الشعار اللي بعد كده. ان تكون امة هي من امة يعني ايه؟ اوعوا الحاجة اللي بتطلع ملحدين. اما الناس بتكتشف ان اهل الدين بتوع مصالح مش بتوع مبادئ
اكتر حاجة بتطلع الالحاد في المجتمع ان اهل الدين يزهروا او بعض اهل الدين. بشكل انهم بتوع مصالح مش ببتوع مبادئ. يعني هم مع القوي حتى لو ظالم. هم مش مع الضعيف حتى لو هو اللي معه الحق
فربنا بيقول ان تكون امة هي اربى من امة. يعني لان ده اربى ده اقوى فبتقفوا معه لانه اقوى؟ لأ. انت بتقف معه تدعوه. انت بتقف مع قوي تدعوه تتألفه
تركب معه العربية عشان من جوة يعمل اليوتيورن اللي ربنا يريده ويتوب لربنا انما انت مش بتقف معه تنصره على المزلوم لان المزلوم ضعيف ولان ده قوي. فربنا بيقول تكون امة هي اربى من امة. اوعوا يا اهل الدين اوعوا يا متدينين. اوعوا يا دعاة ابقى حساباتكم حسابات مصالح مش حسابات مبادئ. وبعد
كده انما يبلوكم الله به. يعني ربنا هيوريك ان فيه حد قوي بس زالم. ويمتحنك بقى انت هتقف معه رغم زلمه اقف معه ايوة اقف معه وجهه اقف معه تألفه عشان يرجع لربنا انما تقف معه تنصره على المزلوم. لان المزلوم ضعيف اتق الله
الشعار الاخراني فتزل قدم بعد ثبوتها وتفوق السوء بما صددتم عن سبيل الله. الاية دي بترعبني يا جماعة. ربنا مش بيكلم ابو جهل وابو لهب بيقول لهم بما صدقتم عن سبيل الله. ربنا بيكلم الصحابة
هو ممكن اهل الدين بيتحولوا لصداد عن سبيل الله هم اللي بينفروا المجتمع من الدين اه لو عملوا ايه هات الاية من اولها ولا تتخذوا ايمانكم دخلا بينكم. الله! هو ربنا مش لسة قايل الاية دلوقتي ولسه شارحينها قالها تاني. ليه ؟ اصل الموضوع ده ما ينفعش يا جماعة. الموضوع ده خطير زي ما ربنا في سورة النور قال للبنات
بنات اعدادي وسانوي وبنات الجامعة وللنساء. قال ولا يبدين زينتهن. ورجع تاني قال ولا يبدين زينتهن. ليه؟ لان ده اشق تكليف على نفسية المرأة. المرأة عايزة جميلة والناس كلها باصة لها مش الرجالة باصة لها. هي عايزة تبقى جميلة
هي دي حاجة عايزاها. طب فربنا كررها هنا ربنا بيكررها تاني ولا تتخذوا ايمانكم دخلا بينكم اوعوا دينكم يبقى اللي تدخلوا به لمصالحكم اوعوا دينكم يبقى دابة بتركبوها عشان توصلوا للي انتم عايزينه. دينكم دا على راسكم. انتم بتضحوا بمصالحكم الدنيوية عشان دينكم هو اللي يعلى. مش العكس اوعوا تبقوا تجار
اوعوا تبقوا آآ ما يطلبه المستمعون قولوا الحق اقفوا مع الحق وخليكم بتوع مبادئ دي اكتر حاجة. مش بقول خليكم اصطداميين. مش الكلام ده لا يعني اطلاقا ان اهل الدين يبقوا صادمين. لأ. اكسبوا
بتألف قلوبهم عشان الجميع مدعوين الى الله. ولكن ساعة كلمة الحق. قولوا الحق. ما تقولوش ان في مصلحتكم فتزل قدم بعد ثبوتها. تزل قدم يعني الناس هتنتكس وملتزمين هيقلبوا ملحدين بسببكم. اقدام تدينت ومشت في طريق ربنا هتكره الدين بسبب فساد اخلاق ناس متدينين. طب ربنا ليه ما قالش
فتزل اقدام الف تزل قدم. ليه جابها بالمفرد؟ لان لو واحد بس انتكس بسبب موقف وحش من اخلاقك انت هتقابل ربنا تقول لربنا ايه. اوعى تقابل ربنا وواحد ساب الدين بسببك. او بسبب تعامل لما اتعامل معك فيه اتصدم. اوعى وتذوق
السوء بما صددتم عن سبيل الله انك انت تفاجأ انك انت بقيت عند ربنا اسمك صد عن سبيل الله. لانك كرهت الناس في الدين بالاخلاق بتاعتك. وتذوق السوء العقوبات الدنيوية
يتنزل عليك. العقوق تذوق السوء. يعني ربنا بيقول لك هيحصل انتقامات منك في الدنيا. هتلاقي امورك يا رب ده انا شغال في الدعوة. لا لا لا لا. انت اه انت عملت حاجات اخلاقية كرهت الناس في الدين. اوعوا يا متدينين تكرهوا الناس في الدين. عشان كده ربنا بدأ الايات دي ربنا بيكلم هنا مين يا جماعة؟ سورة النحل
من نحل البشري بيكلم الدعاة اللي قاعدين يلفوا على ازهار القرآن والسنة وفي الاخر يدوا للناس شراب مختلف الوانه. الداعية ده بلون غير الداعية ده غير الداعية ده بس فيه شفاء للناس كله بيشفي الناس. بس فيه داعية كلامه عسل جبلي وفيه داعية كلامه غزاء ملكات. وفيه داعية كلامه عسل
عسل فواكه ولا موالح؟ وفيه داعية كلام وعسل الغابة السوداء. وفيه داعية والله كل واحد بقى على حسب فتح الله عليه وعلى حسب هو في القرآن والسنة قد ايه فربنا بيكلم النحل البشري بيقول لهم ان الله يأمر بالعدل والاحسان وايتاء ذي القربى. اوعوا خليكم اصحاب خليكم
منارة الاخلاق في المجتمع. خليكم عنوان للاخلاق في المجتمع. لانكم قبل ما تكسبوا الناس بكلامكم هتكسبوا الناس باخلاقكم. ولما هيبقى فيه اخلاق من المتدينين والمتدينات ولازم الدعاة يقولوا كده. مش نقعد نتكلم عن قيام الليل والعبادة طول الخطب والدروس. وما يبقاش فيه خطب على الاخلاق. ما يبقاش
في خطب على المعاملات ما يبقاش فيه خطب اقول للحرفيين اتقوا الله. واصدقوا الناس في اتفاقياتكم وبلاش لف ودوران. ما يبقاش فيه خطباء اقول للي يوظفوا الاموال اتقوا الله ما تقعدش تضحك على الناس. انا خبرة وما عييش فلوس وانت فلوس وما عكش خبرة. هات فلوسك على خبرتي ويقوم واخد الفلوس مضيعها ويروح
الناس تقول لهم اعمل ايه؟ والناس وسقوا فيه لانه كان ملتحي ولا كانه بيصلي في الجامع ولا في راسه علامة صلاة ولا ماسك سبحة وفي الاخر ضيع فلوس الناس وشرد الناس
الله! ده نصب مش مقنع ده نصب واضح وصريح لازم الدعاة يفهموا المتدينين. يعني ايه؟ وقد جعلتم الله عليكم يعني ايه اللي هيحاسب على المشاريب في الاخر؟ هي صورة الدين في المجتمع. يعني ان فساد اخلاقكم وتعاملاتكم؟
يعني ان خيبتكم او خيبتكم في مهنكم هي اللي هيحاسب على الفاتورة في الاخر هو شكل الدين في المجتمع. خلوا اخلاقكم هي السفير الحقيقي لكلمتكم الدعوية. قبل ما الناس تسمعنا تكون
احبتنا بسبب اخلاقنا. فلما نيجي نتكلم في الدين ايوة انتم تتكلموا. ايوة لان انتم اهل اخلاق زي اصحاب النبي عليه الصلاة والسلام وزي اهل الدين الحقيقيين في كل زمان وزي انبياء الله القرآن نور طول ما احنا مع القرآن هتفضل تنور وهنفضل نترقى زي ما ربنا قال لتركبن
طبقا عن طبق هتفضل طبقتكم في الدين تعلى وطبقتكم في المجد والنجاح والسعادة تعلى هو الدين كده. الدين هيرفعك لاعلى الطبقات دنيا واخرة. اللهم اجعل القرآن العظيم ربيع قلوبنا ونور صدورنا وجلاء احزاننا وذهاب همومنا. سبحانك اللهم وبحمدك اشهد
اشهد ان لا اله الا انت استغفرك واتوب اليك انا نورا بالكتاب الاعظم فلتسعدي يا نفس ولتتنعمين سيري الى المولى الكريم الاكرمين. في نور يا اخي الكتاب الاقومي يا نستنون بالكتاب